Source: http://reformata.sk/mutat/6272/
Timestamp: 2020-06-03 19:56:51+00:00

Document:
Reformata.sk| Egyházmegyei és egyetemes tisztújítás
A választási törvénnyel összhangban megalakult az Egyetemes Választási Bizottság, amely 2020. január 25-én Rimaszombatban megtartott alakuló ülésén megválasztotta elnökét Kiss Tibor jókai lelkipásztor személyében. Az egyházmegyei és egyetemes tisztújítással kapcsolatban a VB felhívja az egyházközségek figyelmét a következő – a választási törvényben foglalt – tudnivalókra (a jelölő közgyűlésekig bezárólag):
Az egyházközségi tisztújítások Isten segedelmével lezárulnak 2020. szeptember 15.-ig. Az egyházmegyei és egyetemes egyházi tisztségviselőket viszont még a régi presbitériumok választják.
Ki mire választható?
• Egyházmegyei és egyetemes egyházi tisztségre csak az a személy választható, aki a következő választási időszakban nem tölti be a 70. életévét, és nem áll egyházi bírósági ítélet hatálya alatt. (29. § 5. bek.)
• „Egyházi tisztségre olyan személy jelölhető és választható, aki a Szentírás mértéke szerint a református keresztyén hit és erkölcs gyakorlásában az egyházi közösségben és azon kívül jó példával elöljár.” (9. § 1. bek.)
• Esperes, lelkészi főjegyző, zsinati lelkészi rendes és póttag lehet (29. § 1. bek.), aki:
- lelkészi képesítésű személy;
- az egyházmegye területén önálló lelkészi állást tölt be.
• Püspök, egyetemes lelkészi főjegyző lehet (29. § 2. bek.), aki:
- önálló lelkészi állást tölt be;
- megválasztása esetén a hivatalba lépésének várható időpontjában betöltötte 35. életévét;
- a II. lelkészképesítő vizsgája letételétől számítva öt év lelkészi gyakorlattal bír.
- bírja – püspöktől elvártan, egyetemes lelkészi főjegyzőnek pedig, anyanyelvétől függően, ajánlottan – a magyar és szlovák nyelvet, valamint ajánlottan legalább egy világnyelvet;
- erkölcsös, megbecsült és felkészültségében elöljárni alkalmas.
• Egyházmegyei gondnok, egyházmegyei világi főjegyzői, zsinati világi rendes és pótképviselő lehet (29. § 3. bek.), aki: - 2020-ban egyháztag az Egyetemes Egyház valamely egyházközségben (egyházmegyei illetékesség szerint);
- az Egyetemes Egyház valamely egyházközségében presbiteri tisztséget tölt be egyházmegyei illetékesség
- nem rendelkezik lelkészi vagy segédlelkészi állandó szolgálati megbízással.
• Főgondnok, egyetemes világi főjegyző lehet, (29. § 4. bek.), aki:
- 2020-ban egyháztag az Egyetemes Egyház valamely egyházközségben
- az Egyetemes Egyház valamely egyházközségében a tisztújítás évében presbiteri tisztségre lett megválasztva;
- megválasztása esetén a hivatalba lépésének várható idejében betöltötte 35. életévét;
- bírja – főgondnoktól elvártan, egyetemes világi főjegyzőnek pedig, anyanyelvétől függően, ajánlottan – a magyar és szlovák nyelvet, valamint ajánlottan legalább egy világnyelvet.
• A presbitériumok által választandó egyházmegyei és egyetemes egyházi tisztségre az egyházmegyei jelölő-közgyűlések jelölnek októberben (ajánlott legkésőbb 2020. október 10-ig megtartani).
• Tisztségre az egyházmegyei jelölőközgyűlés bármely tagja a közgyűlést megelőző 15 napon belül írásban vagy a közgyűlésen szóban javaslatot tehet: legfeljebb annyi személyt javasolhat, ahány az adott tisztségre választandó.
• A javasolt személyeket az egyházmegyei jelölőközgyűlés tisztségenként külön, titkos szavazássaljelöli a tisztségre.
• A jelölőközgyűlés tagja zsinati képviselői és ennek paritásosan fele számú zsinati pótképviselői tisztségre az egyházmegye által választandó képviselők számában, minden más tisztségre egy személyt jelölhet. (32. § 4. bek.)
A zsinati tagság megoszlása
Pozsonyi egyházmegye: 4 tag
Komáromi egyházmegye: 6 tag
Barsi egyházmegye: 4 tag
Gömöri egyházmegye: 6 tag
Abaúj-Tornai egyházmegye: 6 tag
Zempléni egyházmegye: 4 tag
Ungi egyházmegye: 2 tag
Nagymihályi egyházmegye: 2 tag
Ondava-hernádi egyházmegye: 2 tag
• Egy személy egyidejűleg nem fogadhat el több olyan tisztségre való jelölést, amelynek egyidejű viselését egyházi törvény kizárja.
• A jelölések számát a közgyűlés szavazatszámláló bizottsága számolja össze helyben, és ki is hirdeti az eredményt.
• A jelölőközgyűlés eredményét az elnökség (esperes, egyházmegyei gondnok) ellenjegyzésével 5 napon belül továbbítani kell a VB-nek, az alábbi dokumentumokkal:
- az egyes tisztségekre leadott érvényes jelölések számát;
- az egyes tisztségekre jelölt személyek nevét az elnyert jelölések számával együtt;
- az egyházmegyei jelölőközgyűlés jegyzőkönyvét (hitelesített fénymásolat vagy egy eredeti példány).
• a VB postacíme azonos a rimaszombati Zsinati Iroda címével:
A VB munkája a jelölés folyamatában
- Megvizsgálja, hogy az egyházmegyei tisztségre az érvényes jelölések legalább tizenöt százalékát elnyert személy teljesíti-e a választhatóság feltételeit;
- összesíti az egyetemes egyházi tisztségekre beérkezett jelöléseket
- megvizsgálja, hogy a jelölt teljesíti-e a választhatóság feltételeit;
- felszólítja a megnevezett jelölteket, hogy nyolc napon belül nyilatkozzanak arról, hogy a jelölést elfogadják-e.
A választásra bocsátás
• A VB a szavazatok leadásának határideje előtt legkésőbb 21 nappal választásra bocsátja az egyházmegyei és egyetemes egyházi tisztségre jelölt személyeket.
• A választásra bocsátás a szavazólapoknak a szavazó egyházközségeknek való megküldésével történik.
• Az egyházmegyei és egyetemes egyházi tisztségekre a presbitérium által leadott szavazat beküldésének határideje 2020. november vége.
A választással kapcsolatos további instrukciókat a VB a jelöléseket követően fog kiadni.
Életükre és szolgálatukra Isten áldását kérve, a Választási Bizottság tagjainak nevében
Kiss Tibor, elnök

References: § 5
 § 1
 § 1
 § 2
 § 3
 § 4
 § 4